Document ID: /roh_data/filtered/fineweb-2-filterrobots_roh.jsonl.gz/40826

L'EHC Arosa ha gudagnà ordaifer in quartfinal contestà da la cuppa da hockey svizra cunter il HC Université Neuchâtel. Suenter trais minutas en la prolungaziun ha l'equipa grischuna lura decis il gieu cun il 2:1.
Il mezfinal vegn giugà ils 28 da december. L'adversari n'è betg anc cler. En dumonda vegnan Martigny, Lyss u Bellinzona. L'EHC Arosa spera ch'els possian giugar quel gieu a chasa en ina halla plaina tranter Nadal e Bumaun.
La cuppa da hockey
Dapi la stagiun 2021/2022 na giogan betg pli las squadras professiunalas en la cuppa svizra da hockey, ma ils amaturs e las amaturas.